Beberapa Episod The Penthouse Akan Diberi Rating 19+
Drama terbaru SBS The Penthouse akan mengubah rating beberapa episodnya kepada 19+. Tayangan perdananya pada 26 Oktober yang lalu mendapat penilaian yang tinggi dari penonton, dengan rating melepasi angka 10 peratus. Namun, banyak penonton menyatakan kegusaran mereka mengenai beberapa kandungan dalam dua episod pertama, seperti keganasan di sekolah, dimana ia seharusnya dinilai 19+, dan mereka mengemukakan aduan kepada Komisi Piawaian Komunikasi Korea (KCSC). Penonton mendakwa, kandungan drama itu boleh menimbulkan tekanan dan “memprovokasi” ‘jenayah tiruan’ kepada golongan remaja dan mereka mendesak agar KCSC memeriksa kandungan drama tersebut.  Sehubungan dengan itu, SBS mengumumkan perubahan rating pada episod keempatnya – yang akan disiarkan pada 3 November ini – kepada 19+. Episod ketiga bagaimanapun kekal dengan rating 15+. Selain itu juga, mereka akan menilai rating beberapa episod yang lain.  Penthouse adalah kisah wanita yang berusaha untuk mencapai matlamat mereka memasuki masyarakat tinggi dengan menjadi “ratu” di penthouse tingkat 100 di Gangnam, yang merupakan puncak kejayaan di matanya. Drama ini juga akan menyentuh tentang wanita yang tidak mempunyai pilihan selain menjadi penjahat untuk melindungi diri sendiri.